รัฐบาลและภาคเอกชน ร่วมลงพื้นที่เเจกถุงยังชีพในชุมชน ริมคลองหัวหมากน้อย ช่วยเหลือประชาชนยามวิกฤติโควิด-19
นายนิพนธ์ บุญญามณี รัฐมนตรีช่วยว่าการกระทรวงมหาดไทย พร้อมด้วยคุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ และสมาชิกสภาผู้แทนราษฎรแบบบัญชีรายชื่อจากพรรคพลังประชารัฐ พรรคประชาธิปัตย์และผู้บริหารเครือเนชั่น ร่วมลงพื้นที่  ชุมชนริมคลองหัวหมากน้อย เพื่อแจกถุงยังชีพทานน้ำใจ เป็นสิ่งของเครื่องอุปโภคบริโภคที่จำเป็นจำนวน 250 ชุด ให้แก่ประชาชนในชุมชน ซึ่งเป็นพี่น้องชาวมุสลิมและชาวไทยพุทธ  จำนวน250 ครัวเรือน  ช่วยเหลือประชาชนและบรรเทาความเดือดร้อนเบื้องต้น ช่วงสถานการณ์การแพร่ระบาคโรคโควิด-19 ระลอกใหม่รัฐมนตรีช่วยว่าการกระทรวงมหาดไทย กล่าวว่า การลงพื่นที่ครั้งนี้ เพื่อเยี่ยมเยือนให้กำลังใจพี่น้องประชาชน ช่วยเหลือประชาชนยามประสบปัญหาความยากลำบากในสถานการณ์โควิด-19 ซึ่งขณะนี้การแพร่ระบาดโรคโควิด -19 ระลอกใหม่ เป็นภัยคุกคามใหม่ โดยองค์กร -และมูลนิธิต่างๆ ได้เข้ามาช่วยดูแลพี่น้องประชาชนในเวลาวิกฤต ทั้งนี้ต้องขอบคุณเครือเนชั่นและเจ้าหน้าที่ทุกฝ่ายที่เข้ามาดูแล ในนามของรัฐบาลและกระทรวงมหาดไทย เป็นกำลังใจให้กับประชาชนทุกคน ซึ่งหวังว่าเร็วๆ นี้จะฝ่าฟันพ้นวิกฤตนี้ไปด้วยกัน